कैशलेस ट्रांजेक्शन की लॉटरी में 15 दिन में 93 लोगों को मिला इनाम
कैशलेसट्रांजेक्शन को बढ़ावा देने के उद्देश्य से भारत सरकार की ओर से चलाई जा रही लक्की ग्राहक और डिजीधन व्यापारी योजना के तहत पिछले पंद्रह दिनों में जिले के 93 ग्राहकों और व्यापारियों को इनाम मिले हैं। नेशनल पेमेंट कार्पोरेशन के अनुसार पिछले पंद्रह दिनों में निकाली गई दैनिक लॉटरी में जिले के 77 लोगों को इनाम प्राप्त हुए। इनमें कोटड़ा ब्रांच के 21, मावली के 4 उदयपुर ब्रांच के 51 ग्राहकों को कम्प्यूटर ने इनाम के लिए चुना गया है। वहीं लक्की ग्राहक योजना की साप्ताहिक लॉटरी में जिले के 7 ग्राहकों को 5-5 हजार की राशि का इनाम मिला है। डिजीधन व्यापारी योजना की कम्प्यूटराइज्ड लॉटरी में 4 व्यापारियों को ढाई-ढाई हजार, दो को 5-5 हजार और तीन व्यापारियों को 10-10 हजार रुपए राशि का इनाम प्राप्त हुआ। कलक्टर रोहित गुप्ता ने बताया कि नीलकंठ हॉस्पिटल को पूर्व में 5 50 हजार के इनाम प्राप्त हो चुके हैं। उदयपुर में 7 मार्च को नगर निगम में बड़े स्तर पर मेला लगेगा। इसमें देशभर में किए जाने वाले कैशलेस ट्रांजेक्शन की लॉटरी निकाली जाएगी। मेला प्रांगण को फ्री वाई-फाई जोन रखा जाएगा ताकि लोग एप भीम डाउनलोड कर पाएं।
रनफोर कैशलेस 7 को
7मार्च को नगर निगम में होने वाले डिजीधन मेले में जागरुकता पैदा करने के लिए रविवार सुबह 7 बजे ‘रन फोर कैशलेस उदयपुर’ दौड़ का आयोजन किया जाएगा। प्रशिक्षु आईएएस पूजा पार्थ ने बताया कि गोवर्धन सागर शिव मंदिर से यह दौड़ शुरू होगी। इसमें शहर के प्रत्येक आयु वर्ग के लोग भाग लेंगे। दौड़ में प्रथम तीन स्थान पर रहने वाले प्रतिभागियों को 7 मार्च को डिजीधन मेले में प्रशस्ति पत्र एवं ट्रॉफी देकर सम्मानित किया जाएगा।
hin_Deva hin_Deva kas_Deva hin_Deva